
ΑριΟ. 114410/4324 (1) 


Καταβολή Α.Τ.Α. στις αποδοχές του Υποδιοικητή της ΥΠΑ. 

Ο ΠΡΩΘΥΠΟΥΡΓΟΣ 
ΚΑΙ ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την παρ. 4 του άρθρου 12 του Ν.Δ. 714/70 (ΦΕΚ 238/Α/70) 
«περί Ιδρύσεως Διευθύνσεως Εναερίων Μεταφορών και Οργανώσεως 
της Υπηρεσίας Πολιτικής Αεροπορίας». 

2. Το Π.Δ. 647/81 (ΦΕΚ 163/81) τεύχος Α' «περί Οργανισμού 
της Υπηρεσίας Πολιτικής Αεροπορίας του Υπουργείου Συγκοινω¬ 
νιών». 

3. Το Π.Δ. 611/77 «περί κωδικοποιήσεως εις ενιαίον κείμενον υπό 
τίτλον Υπαλληλικός Κώδιξ των ισχυουσών διατάξεων των αναφερομέ- 
νων εις την κατάστασιν των υπαλλήλων του Δημοσίου και των 
Ν.Π.Δ.Δ. και τις διατάξεις του Ν. 754/78, όπως τροποποιήθηκε μέχρι 
σήμερα (Ν. 1041/80 και 1160/81) σχετικά με τη ρύθμιση των απο¬ 
δοχών των εν λόγω υπαλλήλων. 

4. Το από 28.11.81 Π.Δ. (ΦΕΚ 362/81 τεύχος Γ') δυνάμει του 
οποίου διορίστηκε Υποδιοικητής της Υπηρεσίας Πολιτικής Αεροπορίας 
ο Θεόδωρος Κομπόλης του Γεωργίου, δικηγόρος παρ’ Αρείω Πάγω. 

5. Την αριθμ. Δ3/Α/60656/2415/29.12.1981 απόφαση περί 
καθορισμού των αποδοχών του Υποδιοικητή της ΥΠΑ Θεόδωρου Κο¬ 
μπόλη. 

6. Το γεγονός ότι στις αποδοχές του Υποδιοικητή της ΥΠΑ που κα¬ 
θορίστηκαν με την απόφαση που μνημονεύεται στην παραπάνω παρά¬ 
γραφο καταβάλλεται ΑΤΑ που χορηγήθηκε από 1.5.82 και εφεξής, 
αποφασίζουμε: 

1. Ορίζουμε ότι εκτός από τις αποδοχές που καθορίστηκαν με την 
αριθ. Δ3/Α/60656/2415/29.12.1981 απόφασή μας θα καταβάλλε¬ 
ται και η ΑΤΑ που χορηγήθηκε από 1.5.1982 και εφεξής σύμφωνα με 
τις σχετικές αποφάσεις του Υπουργού Οικονομικών. 


2. Η απόφαση αυτή να δημοσιευθεί στην Εφημερίδα της Κυβερνήσεως και 
θα κυρωθεί με νόμο. 

Αθήνα, 30 Νοεμβρίου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΧΑΡΑΛΑΜΠΟΥΣ 

-♦- 

Αριθ. Β1/713 (2) 

Ανασύνθεση του Διοικητικού Συμβουλίου του Ταμείου Διοίκησης και 

Διαχείρισης του Αγροκτήματος του Πανεπιστημίου Θεσσαλονί¬ 
κης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις της Φ.7/197/7401/10.9.1987 (ΦΕΚ 504 τ.Β/ 
16.9.1987) απόφασης του Υπουργείου Προεδρίας της Κυβέρνησης 
«παράταση προθεσμίας για σύσταση, σύνθεση και ανασύνθεση συλλογι¬ 
κών οργάνων του Δημοσίου Τομέα», αποφασίζουμε: 

Από την έναρξη ισχύος της απόφασης αυτής το Διοικητικό Συμβού¬ 
λιο του Ταμείου Διοίκησης και Διαχείρισης του Αγροκτήματος του Πα¬ 
νεπιστημίου Θεσσαλονίκης που προβλέπεται από τις διατάξεις του άρ¬ 
θρου 3 του Α.Ν. της 25/25.1.1936 (Φ.52) και του Β.Δ. 436/1965 
(Φ97) και του άρθρου 9 της απόφασης ΣΤ5/3/15.10.85 (ΦΕΚ 67 
τ.Α') ανασυντίθεται ως ακολούθως: 

α. Ο εκάστοτε πρόεδρος του Τμήματος Γεωπονίας του Πανεπιστη¬ 
μίου Θεσσαλονίκης και σε περίπτωση απουσίας ή κωλύματος ο αναπλη¬ 
ρωτής του ως πρόεδρος. 

β. Τρία (3) μέλη Δ.Ε.Π. του τμήματος Γεωπονίας με τους αναπλη¬ 
ρωτές τους, που ορίζονται από τη Γενική Συνέλευση (Γ.Σ.) του τμήμα¬ 
τος. 

γ. Ένα (1) μέλος εκπρόσωπος των Ειδικών Μεταπτυχιακών Υπο¬ 
τρόφων του τμήματος Γεωπονίας με την έννοια της παρ. 5 του άρθρου 
35 του Ν. 1268/82, με τον αναπληρωτή του. 

δ. Ένα (1) μέλος εκπρόσωπος των φοιτητών του τμήματος Γεωπο¬ 
νίας οριζόμενο με τον αναπληρωτή του, σύμφωνα με το άρθρο 2 παρ. 
3β', του Ν. 1268/82 όπως τροποποιήθηκε με το εδ(α) παρ. 1 του άρ¬ 
θρου 79 του Ν. 1566/85. 

ε) Ένα (1) μέλος εκπρόσωπος των υπηρετούντων μονίμων υπαλλή¬ 
λων του Ταμείου Διοίκησης και Διαχείρισης του Αγροκτήματος οριζό¬ 
μενο με τον αναπληρωτή του με τη φροντίδα της συνδικαλιστικής οργά¬ 
νωσής τους. Αν δεν υπάρχει συνδικαλιστική οργάνωση ορίζεται τριμε¬ 
λής επιτροπή από το Διευθυντή του Ταμείου. 

2. Τα μέλη του Δ.Σ. διορίζονται με πράξη του Πρύτανη του Πανεπι¬ 
στημίου Θεσσαλονίκης. Με την πράξη ορίζεται και ένας εκ των μελών 
ΔΕΠ ως αντιπρόεδρος του Δ.Σ. 

3. Το Δ.Σ. λειτουργεί νόμιμα έστω και αν δεν έχουν εκλεγεί ή υποδει- 

χθβί οι κατά την παρ. 1 εδάφια (γ) και (δ) εκπρόσωποι. 

4. Απαρτία του Δ.Σ. υπάρχει όταν είναι παρόντα σε κάθε περίπτωση 
τουλάχιστον τα τέσσερα (4) μέλη μεταξύ των οποίων απαραιτήτων ο 
Πρόεδρος ή ο Αντιπρόεδρος. Οι αποφάσεις λαμβάνονται με πλειοψηφία 
των παρόντων και σε περίπτωση ισοψηφίας επικρατεί η ψήφος του Προ¬ 
έδρου. 

5. Η θητεία των μελών του Δ.Σ. είναι διετής εκτός του εκπροσώπου 
των φοιτητών που είναι ετήσια. 

Η θητεία των μελών του Συμβουλίου που συγκροτείται με τις διατά¬ 
ξεις της απόφασης αυτής αρχίζει με την έναρξη του ακαδημαϊκού έτους 

1989-90. 

6. Κατά τα λοιπά εξακολουθούν να ισχύουν οι διατάξεις που διέπουν 
τη λειτουργία του Ταμείου Διοίκησης και Διαχείρισης του Αγροκτήμα- 
ΡΚτος του Πανεπιστημίου Θεσσαλονίκης. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 20 Δεκεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΑΓ. ΚΟ ΥΤΣΟΓΙΩΡΓΑΣ ΓΙΩΡΓΟΣ ΠΑΠΑΝΔΡΕΟΥ 

-♦- 

Αριθ. ΙΒ/11955 (3) 

Αύξηση της Κρατικής χορηγίας, για τον οικονομικό χρόνο 1988, στον 
Ειδικό Λογαριασμό της Μαθ. Πρόνοιας του ΤΠΕΠΘ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 1872/42 «ίδρυση οργανισμού Μαθητικής Πρόνοιας». 

2. Το Ν.Δ. 1257/49 «περί υπαγωγής του Οργανισμού μαθητικής 
Πρόνοιας στο ΤΠΕΠΘ. 

3. Το Ν.Δ. 4320/63 «περί κύρωσης της αριθμ. 142/62 ΠΤΣ, αφο- 
ρώσης τον Ειδ. Λογ. της Μαθητικής Πρόνοιας». 

4. Το Π.Δ. 147/15.3.76 «περί Οργανισμού ΚΤ του ΤΠΕΠΘ». 

5. Το Ν. 967/79 «περί ρύθμισης θεμάτων ΚΕΜΕ και προσωπικού 
της Κϊ του ΤΠΕΠΘ. 

6. Το Α.Ν. 585/68 «περί καθορισμού ύψους κρατικής χορηγίας 
προς Ειδικούς Λογαριασμούς, κ.λ.π.». 

7. Το αριθμ. 496/74 Ν.Δ. άρθρο 4 «περί λογιστικού ΝΠΔΔ». 

8. Τις αριθμ. ΙΒ/451/88 και ΙΒ/10124/88 κοινές αποφάσεις των 
υπουργών του ΤΠΕΠΘ και Οικονομικών «Καθορισμός της κρατικής 
χορηγίας Λογ. Μαθητικής Πρόνοιας για τον Οικον. χρόνο 1988». 

9. Την αριθμ. 190440/108944/12.12.88 απόφαση του ΓΛΚ-Δ/ 
νση 1η Προϋπολογισμού «Μεταβολές εκτελούμενου Προϋπολογισμού» 

κ0 “ τ.&' 

10. Την αριθμ. 6474/88 ΦΕΚ 451/30.6.88 κοινή απόφαση Πρω¬ 
θυπουργού και Τπουργού Οικονομικών «ανάθεση αρμοδιοτήτων υπο¬ 
γραφής στον Τφυπουργό κ.λπ.», αποφασίζουμε: 

Αυξάνουμε τη χορηγία του Δημοσίου στον Ειδικό Λογαριασμό Μα¬ 
θητικής Πρόνοιας στην Τράπεζα της Ελλάδας, για τον οικονομικό 
χρόνο 1988, κατά εξήντα εκατομμύρια (60.000.000) που ανέρχεται 
μετά την αύξηση αυτή στο ποσό των δραχμών εκατόν εξήντα εκατομμυ¬ 
ρίων 100.000.000 + 60.000.000 = 160.000.000. 

Η δαπάνη αυτή θα βαρύνει την πίστωση του Προϋπολογισμού του 
ίδιου οικονομικού χρόνου της ΚΤ του ΤΠΕΠΘ (φορέας 19-710 ΚΑΕ 
2349). 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 20 Δεκεμβρίου 1988 

'' οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Η. ΠΑΠΑΗΛΙΑΣ ΓΕΩΡΓΙΟΣ ΠΑΠΑΝΔΡΕΟΥ 


Αριθ. 20941 (4) 

Σύμβαση μίσθωσης έργου από το ΚΑΠΗ Αγ. Βαρβάρας. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 
διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Τπουργού Εσωτερικών για τη μεταβίβαση αρμοδιοτήτων στην 
Τφυπουργό Εσωτερικών, (ΦΕΚ 553/23.10.87 τ.Β'). 

3. Τις διατάξεις του Π. Δ/τος 260/88 (ΦΕΚ 119/88 τ.Α'). 

4. Τις ανάγκες του ΚΑΠΗ Αγίας Βαρβάρας αποφασίζουμε: 

Καθορίζουμε τον αριθμό των προσώπων που είναι απαραίτητο να 

απασχοληθούν με μίσθωση έργου από το ΚΑΠΗ Αγ. Βαρβάρας σύμ¬ 
φωνα με τις διατάξεις του άρθρου 681, κ.ε. του Αστικού Κώδικα ένα (1) 
γιατρό παθολόγο, ή γηρίατρο, ή ελλείψει αυτών άλλης ειδικότητας. 

Απαραίτητα προσόντα κατά ειδικότητα προβλεπόμενα από τις ισχύ- 
ουσες διατάξεις. 

Το συγκεκριμένο έργο που πρόκειται να εκτελεστεί είναι η παροχή Ια¬ 
τρικής περίθαλψης στα μέλη του ΚΑΠΗ. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από τη δημοσίευση της* παρούσης και για ένα (1) 
χρόνο. 

Η αμοιβή του παραπάνω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το ποσό των 720.000 δρχ. 

Η εκτέλεση του έργου θα παρακολουθείται από τον Πρόεδρο του Δ.Σ. 
του ΚΑΠΗ Αγίας Βαρβάρας. 

Ως τόπος εκτέλεσης του έργου ορίζεται το ΚΑΠΗ Αγ. Βαρβάρας. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αιγάλεω, 30 Νοεμβρίου 1988 

Ο Νομάρχης 
Γ. ΑΝΑΝΙΑΔΗΣ 

- ♦ - 

Αριθ. 21452 (5) 

Ψήφιση του ΟΕΤ του ΚΑΠΗ Ασπροπύργου Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 σε συνδυασμό με τις 
όμοιες του άρθρου 68 του Ν. 1416/84. 

2. Τις διατάξεις του Ν. 1586/86. 

3. Τις όμοιες του Π.Δ. 37α/87 και του άρθρου μόνου του Π.Δ. 331/ 
83. 

4. Την αριθμ. 14/23.11.1987 απόφαση του Διοικητικού Συμβου¬ 
λίου του ΚΑΠΗ Ασπροπύργου και την 37/88 όμοια του Δημοτικού 
Συμβουλίου του Δήμου αυτού. 

5. Το αριθμ. 9/7/4.11.88 πρακτικό Υπηρεσιακού Συμβουλίου της 
Νομαρχίας Δυτ. Αττικής, αποφασίζουμε: 

Εγκρίνουμε την αριθμ. 14/23.11.1987 απόφαση του Διοικητικού 
Συμβουλίου του ΚΑΠΗ Ασπροπύργου με την οποία ψηφίζεται ο ΟΕΤ 
του Νομικού αυτού προσώπου, ως εξής: 

Άρθρο 1. 

1. Τις υπηρεσίες του ΚΑΠΗ συγκροτούν: 

α) Η Διοικητική υπηρεσία 

β) Η Υγειονομική υπηρεσία 

2. Η Διοικητική και η Υγειονομική υπηρεσία συγκροτούνται από τα 
εξής επί μέρους γραφεία: 

α. Διοικητική Υπηρεσία 

Γραφείο Διοίκησης και Κοινωνικής Προστασίας. 

β. Υγειονομική Υπηρεσία. 

1. Γραφείο Ιατρού 

2. Γραφείο Φυσιοθεραπείας 

3. Γραφείο Επισκεπτριών Αδελφών 

4. Γραφείο Εργοθεραπείας 

5. Γραφείο Οικογενειακών Βοηθών 

Άρθρο 2. 

Η Οργανική σύνθεση και κατάταξη των θέσεων του προσωπικού του 
ΚΑΠΗ Ασπροπύργου ορίζεται ως εξής: 

Α' Διοικητικό Προσωπικό 

Μία (1) θέση του κλάδου ΤΕ2 Κοινωνικών Λειτουργών με βαθμούς 
Γ-Α. 

Β. Υγειονομικό Προσωπικό: 

1) Μία (1) θέσή του κλάδου ΠΕΙ5 Ιατρών με βαθμούς Γ-Α. 

2) Μία (1) θέση του κλάδου ΤΕ10 Φυσικοθεραπευτών με βαθμούς 
Γ-Α. 

3) Μία (1) θέση του κλάδου ΤΕ6 Επισκεπτριών αδελφών, με βαθ¬ 
μούς Γ-Α. 

4) Μία (1) θέση του κλάδου ΤΕ18 Εργοθεραπευτών με βαθμούς 
Γ-Α. 

5) Μία (1) θέση του κλάδου ΥΕ15 Οικογενειακών βοηθών με βαθ¬ 
μούς Δ-Γ. 

Οι αρμοδιότητες και τα καθήκοντα του προσωπικού των πιο πάνω 
υπηρεσιών, ορίζονται ως εξής: 

Α. ΔΙΟΙΚΗΤΙΚΗ ΥΠΗΡΕΣΙΑ 

Γραφείο Διοίκησης και Κοινωνικής Πρόνοιας. 

Όλων των Υπηρεσιών του ΚΑΠΗ συντονίστρια είναι η Κοινωνική. 
Λειτουργός η οποία έχει τις πιο κάτω αρμοδιότητες: 

1. Συνεργάζεται με τα μέλη του ΚΑΠΗ με σκοπό να συμβάλει στην 
αντιμετώπιση τυχόν ψυχολογικών ατομικών ή οικογενειακών προβλη¬ 
μάτων σεβομένη την προσωπικότητα, αξιοπρέπεια και τα δικαιώματα 
του μέλους. 

2. Συνεργάζεται με το υπόλοιπο προσωπικό του Κέντρου και έχει τη 
Διοικητική ευθύνη της εύρυθμης λειτουργίας όλων των υπηρεσιών του 
Κέντρου που αποσκοπούν στην εξυπηρέτηση των μελών. 

3. Συνεργάζεται με την Διοίκηση του Κέντρου και έχει την ευθύνη για 
την Οργάνωση εκπαίδευση και αξιοποίηση των μελών καθώς και τη 
Διοικητική παρακολούθηση της πρακτικής ασκήσεως των σπουδαστών 
των σχολών Κοιν. Εργασίας και Παραϊατρικών επαγγελμάτων που τυ¬ 
χόν θα εκπαιδεύονται στο Κέντρο. 

4. Επικοινωνεί με τους τοπικούς παράγοντες της περιοχής και του 
Δήμου με σκοπό την ενημέρωσή τους και τη συμβολή τούς στο πρό¬ 
γραμμα για την επίτευξη του σκοπού του Κέντρου. 

5. Οργανώνει σύμφωνα με το εγκεκριμένο πρόγραμμα τις διάφορες 
εκδηλώσεις ψυχαγωγικές μορφωτικές κ.λπ. του Κέντρου στα πλαίσια 
καλής συνεργασίας με του Δημότες ή ιδιώτες εθελοντές, ή τις διάφορες 
επιτροπές που λειτουργούν στο Κέντρο καθώς επίσης και τα μέλη και 
γενικά επιλαμβάνεται και αντιμετωπίζει κάθε έκτακτο θέμα που αφορά 
τη λειτουργία του Κέντρου. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

Γραφείο Ιατρού. 

Ο προσληφθησόμενος Ιατρός να έχει ειδικότητα κατά προτίμηση Φυ¬ 
σικής Ιατρικής και Αποκαταστάσεως ή Γηρίατρος και ελλείψει αυτών 
Παθολόγος ή άλλη ειδικότητα. 

Του Ιατρείου προΐσταται ο γιατρός ο οποίος παρέχει τις Ιατρικές του 
Υπηρεσίες, φροντίζει για την ύστερα από εξέτασή του παραπομπή των 
μελών σε άλλες ειδικότητες, συνιστά διενέργεια παρακλινικών εξετά¬ 
σεων και παρέχει οδηγίες για φαρμακευτική αγωγή, επισκεπτόμενος σε 
έκτακτες περιπτώσεις και στο σπίτι το μέλος που έχει την ανάγκη του. 

1) Γραφείο Φυσιοθεραπείας. 

Υπηρετεί Φυσιοθεραπευτής ο οποίος σε συνενόηση με το γιατρό, που 
εκάστοτε υπηρετεί στο ΚΑΠΗ, εφαρμόζει τη φυσιοθεραπευτική αγωγή, 
στα μέλη σύμφωνα με την υπόδειξη του γιατρού ή με γραπτή εντολή 
γιατρού ειδικότητας. 

2) Γραφείο Επισκεπτριών αδελφών νοσοκόμων. 

Η Επισκέπτρια αδελφή: 

α) Βοηθά το γιατρό κατά τις ώρες λειτουργίας του Ιατρείου. 

β) Έχει την ευθύνη για τη φύλαξη και διαχείριση του φαρμακευτικού 
και εν γένει υγειονομικού υλικού του Κέντρου, φροντίζει και για την 
έγκαιρη προμήθεια του απαραίτητου φαρμακευτικού υλικού εν γένει 
υλικού ιατρείου. 

γ) Επισκέπτεται τα μέλη στο σπίτι τους και παρέχει νοσηλευτικές 
φροντίδες οσάκις κρίνεται αναγκαίο. 

δ) Παρέχει πληροφορίες στα μέλη σχετικά με θέματα ατομικής και 
δημόσιας Υγείας, 

ε) Επιλαμβάνεται κάθε θέματος υγείας που αφορά τα μέλη και τις οι- 
κογένειές τους. 


3) Γραφείο Εργοθεραπείας. 

Ο Εργοθεραπευτής ο οποίος έχει πτυχίο Ανωτέρας σχολής Στελεχών 
Υγείας και Κοιν. Πρόνοιας υπηρετεί τον περισσότερο χρόνο, στο Κέντρο 
φροντίζει για την αξιοποίηση των μελών, για δημιουργική απασχόληση 
και παραγωγικό έργο με σκοπό την Οικονομική ενίσχυσή τους. 

Βοηθά τα μέλη στην άσκηση για αυτοεξυπηρέτηση και την ανάπτυξη 
ειδικών ενδιαφερόντων. 

4) Οικογενειακή Βοηθός. 

Προσφέρει τις υπηρεσίες της και εις το σπίτι των μελών για τις περι¬ 
πτώσεις που ζουν μόνοι τους και έχουν ιδιαίτερες ανάγκες βοήθειας. Η 
βοήθεια συνίσταται στην παροχή υπηρεσιών μέσα στο σπίτι, όπως ελα¬ 
φρό μαγείρεμα, καθαριότητα, προμήθεια τροφίμων και διάφορες μικρο- 
εξυπηρετήσεις έξω από το σπίτι. Αυτό γίνεται σε εξαιρετικές και μόνο 
περιπτώσεις, και ύστερα από συνεννόηση με την Κοινωνική Λειτουργό. 
Επίσης μεριμνά για την καθαριότητα και τον ευπρεπισμό όλων των χώ¬ 
ρων του Κέντρου. 

Το Κέντρο Ανοικτής Προστασίας Ηλικιωμένων του Δήμου μπορεί να 
χρησιμοποιηθεί σαν Κέντρο πρακτικής εξάσκησης σπουδαστών, σχολών 
Κοινωνικής Εργασίας καθώς επίσης και σπουδαστών παραϊτρικών 
επαγγελμάτων. 

Κάθε τυχόν εθελοντικό προσωπικό ανεξαρτήτου ειδικότητος τίθεται 
στη διάθεση της Κοινωνικής Λειτουργού και η οποία δραστηριοποιεί και 
χρησιμοποιεί το προσωπικό αυτό σύμφωνα με τις γνώσεις που διαθέτει 
και τις ικανότητές του σε συνδυασμό με τις ανάγκες του Κέντρου των 
μελών αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 7 Δεκεμβρίου 1988 

Ο Νομάρχης 
Γ. ΑΝΑΝΙΑΔΗΣ 

- *- 

Αριθ. 21451 (6) 

Ψήφιση του ΟΕΥ του ΚΑΠΗ Αγ. Βαρβάρας Ν. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 σε συνδυασμό με τις 
όμοιες του άρθρου 68 του Ν. 1416/84. 

2. Τις διατάξεις του Ν. 1586/86. 

3. Τις όμοιες του Π.Δ. 37α/87 και του άρθρου μόνου του Π.Δ. 331/ 
83. 

4. Την αριθμ. 6/88 απόφαση του Διοικητικού Συμβουλίου του 
ΚΑΠΗ Αγ. Βαρβάρας και την 137/88 όμοια του Δημοτικού Συμβου¬ 
λίου του Δήμου αυτού. 

5. Το αριθμ. 9/9/4.11.88 πρακτικό Υπηρεσιακού Συμβουλίου της 
Νομαρχίας Δυτ. Αττικής, αποφασίζουμε: 

Εγκρίνουμε την αριθμ. 6/88 απόφαση του Διοικητικού Συμβουλίου 
του ΚΑΠΗ Αγ. Βαρβάρας με την οποία ψηφίζεται ο ΟΕΥ του Νομικού 
αυτού προσώπου, ως εξής: 

Άρθρο 1. 

1. Τις υπηρεσίες του ΚΑΠΗ συγκροτούν: 

α) Η Διοικητική υπηρεσία 

β) Η Υγειονομική υπηρεσία ' 

2. Η Διοικητική και η Υγειονομική υπηρεσία συγκροτούνται από τα 
εξής επί μέρους γραφεία: 

α. Διοικητική Υπηρεσία 

Γραφείο Διοίκησης και Κοινωνικής Προστασίας. 

β. Υγειονομική Υπηρεσία 

1. Γραφείο Φυσιοθεραπείας 

2. Γραφείο Επισκεπτριών Αδελφών 

3. Γραφείο Εργοθεραπείας 

4. Γραφείο Οικογενειακών Βοηθών 

Άρθρο 2. 

Η Οργανική σύνθεση και κατάταξη των θέσεων του προσωπικού του 
ΚΑΠΗ Αγ. βαρβάρας. Ορίζεται ως εξής: 

Α' Διοικητικό Προσωπικό 

Μία (1) θέση του κλάδου ΤΕ2 Κοινωνικών Λειτουργών με βαθμούς 
Γ-Α. 

Β. Υγειονομικό Προσωπικό: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1) Μία (1) θέση του κλάδου ΤΕ10 Φυσιοθεραπευτών με βαθμούς 
Γ-Α. 

2) Μία (1) θέση του κλάδου. ΤΕ6 Επισκεπτριών αδελφών, με βαθ¬ 
μούς Γ-Α. 

3) Μία (1) θέση του κλάδου ΤΕ18 Εργοθεραπευτών με βαθμούς 
Γ-Α. 

4) Μία (1) θέση του κλάδου ΤΕ15 Οικογενειακών βοηθών με βαθ¬ 
μούς Δ-Γ. 

Οι αρμοδιότητες και τα καθήκοντα του προσωπικού των πιο πάνω 
υπηρεσιών, ορίζονται ως εξής: 

Α. ΔΙΟΙΚΗΤΙΚΗ ΥΠΗΡΕΣΙΑ 

Γραφείο Διοίκησης και Κοινωνικής Πρόνοιας. 

Όλων των Υπηρεσιών του ΚΑΠΗ συντονίστρια είναι η Κοινωνική 
Λειτουργός η οποία έχει τις πιο κάτω αρμοδιότητες: 

1. Συνεργάζεται με τα μέλη του ΚΑΠΗ με σκοπό να συμβάλει στην 
αντιμετώπιση τυχόν ψυχολογικών ατομικών ή οικογενειακών προβλη¬ 
μάτων σεβομένη την προσωπικότητα, αξιοπρέπεια και τα δικαιώματα 
του μέλους. 

2. Συνεργάζεται με το υπόλοιπο προσωπικό του Κέντρου και έχει τη 
Διοικητική ευθύνη της εύρυθμης λειτουργίας όλων των υπηρεσιών του 
Κέντρου που αποσκοπούν στην εξυπηρέτηση των μελών. 

3. Συνεργάζεται με την Διοίκηση του Κέντρου και έχει την ευθύνη για 
την Οργάνωση εκπαίδευση και αξιοποίηση των εθελοντών καθώς και τη 
Διοικητική παρακολούθηση της πρακτικής ασκήσεως των σπουδαστών 
των σχολών Κοιν. Εργασίας και Παραϊατρικών επαγγελμάτων που τυ¬ 
χόν θα εκπαιδεύονται στο Κέντρο. 

4. Επικοινωνεί με τους τοπικούς παράγοντες της περιοχής και του 
Δήμου με σκοπό την ενημέρωσή τους και τη συμβολή τους στο πρό¬ 
γραμμα για την επίτευξη του σκοπού του Κέντρου. 

5. Οργανώνει σύμφωνα με το εγκεκριμένο πρόγραμμα τις διάφορες 
εκδηλώσεις ψυχαγωγικές μορφωτικές κ.λπ. του Κέντρου στα πλαίσια 
καλής συνεργασίας με του Δημότες ή ιδιώτες εθελοντές, ή τις διάφορες 
επιτροπές που λειτουργούν στο Κέντρο καθώς επίσης και τα μέλη και 
γενικά επιλαμβάνεται και αντιμετωπίζει κάθε έκτακτο θέμα που αφορά 
τη λειτουργία του Κέντρου. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

1) Γραφείο Φυσιοθεραπείας. 

Υπηρετεί Φυσιοθεραπευτής ο οποίος σε συνενόηση με το γιατρό, που 
εκάστοτε υπηρετεί στο ΚΑΠΗ, εφαρμόζει τη φυσιοθεραπευτική αγωγή, 
στα μέλη σύμφωνα με την υπόδειξη του γιατρού ή με γραπτή εντολή 
γιατρού ειδικότητας. 

2) Γραφείο Επισκεπτριών αδελφών νοσοκόμων. 


Η Επισκέπτρια αδελφή: 

α) Βοηθά το γιατρό κατά τις ώρες λειτουργίας του Ιατρείου. 

β) Έχει την ευθύνη για τη φύλαξη και διαχείριση του φαρμακευτικού 
και εν γένει υγειονομικού υλικού του Κέντρου, φροντίζει και για την 
έγκαιρη προμήθεια του απαραίτητου φαρμακευτικού υλικού εν γένει 
υλικού ιατρείου. 

γ) Επισκέπτεται τα μέλη στο σπίτι τους και παρέχει νοσηλευτικές 
φροντίδες οσάκις κρίνεται αναγκαίο. 

δ) Παρέχει πληροφορίες στα μέλη σχετικά με θέματα ατομικής και 
δημόσιας Υγείας, 

ε) Επιλαμβάνεται κάθε θέματος υγείας που αφορά τα μέλη και τις οι- 
κογένειές τους. 

3) Γραφείο Εργοθεραπείας. 

Ο Εργοθεραπευτής ο οποίος έχει πτυχίο Ανωτέρας σχολής Στελεχών 
Υγείας και Κοιν. Πρόνοιας υπηρετεί τον περισσότερο χρόνο, στο Κέντρο 
φροντίζει για την αξιοποίηση των μελών, για δημιουργική απασχόληση 
και παραγωγικό έργο με σκοπό την Οικονομική ενίσχυσή τους. Βοηθά 
τα μέλη στην άσκηση για αυτοεξυπηρέτηση και την ανάπτυξη ειδικών 
ενδιαφερόντων. 

4) Οικογενειακή Βοηθός. 

Προσφέρει τις υπηρεσίες της και εις το σπίτι των μελών για τις περι¬ 
πτώσεις που ζουν μόνοι τους και έχουν ιδιαίτερες ανάγκες βοήθειας. Η 
βοήθεια συνίσταται στην παροχή υπηρεσιών μέσα στο σπίτι, όπως ελα¬ 
φρό μαγείρεμα, καθαριότητα, προμήθεια τροφίμων και διάφορες μικρο- 
εξυπηρετήσεις έξω από το σπίτι. Αυτό γίνεται σε εξαιρετικές και μόνο 
περιπτώσεις, και ύστερα από συνεννόηση με την Κοινωνική Λειτουργό. 
Επίσης μεριμνά για την καθαριότητα και τον ευπρεπισμό όλων των χώ¬ 
ρων του Κέντρου. 

Το Κέντρο Ανοικτής Προστασίας Ηλικιωμένων του Δήμου μπορεί να 
χρησιμοποιηθεί σαν Κέντρο πρακτικής εξάσκησης σπουδαστών, σχολών 
Κοινωνικής Εργασίας καθώς επίσης και σπουδαστών παραϊτρικών 
επαγγελμάτων. 

Κάθε τυχόν εθελοντικό προσωπικό ανεξαρτήτου ειδικότητος τίθεται 
στη διάθεση της Κοινωνικής Λειτουργού και ή οποία δραστηριοποιεί και 
χρησιμοποιεί το προσωπικό αυτό σύμφωνα με τις γνώσεις που διαθέτει 
και τις ικανότητές του σε συνδυασμό με τις ανάγκες του Κέντρου των 
μελών αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 7 Δεκεμβρίου 1988 

Ο Νομάρχης 
Γ. ΑΝΑΝΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



